

**Tlačová správa | Nitra | 23. Február 2021**

**Reštart vidieka po dopadoch pandémie COVID-19**

V rámci výskumného projektu Horizont 2020 „PoliRural“, zameraného na **zatraktívnenie vidieka pre život, prácu a investície,** sa výskumné tímy naprieč krajinami EÚ aktuálne venujú dopadom pandémie na vidiek a hľadajú spoločne možnosti jeho reštartu.

Slovenskí partneri (SPU v Nitre, Vidiecky parlament na Slovensku, Agroinštitút š.p. a Mesto Nitra) spracovali anonymný dotazníkový prieskum s cieľom získať čo najširšiu škálu názorov ľudí žijúcich alebo pracujúcich na vidieku, aby bolo možné identifikovať, ktoré aspekty ich života boli najviac postihnuté touto pandémiou.

Dotazník je k dispozícii na: <https://ec.europa.eu/eusurvey/runner/polirur-covid> alebo priamo na stránke vytvorenej v rámci projektu, ktorá obsahuje mnohé priebežné výsledky výskumu: <https://atraktivnyvidiek.sk/kategoria/dotazniky>. Zámerom je inkluzívnym a participatívnym spôsobom zistiť dopady na vidiek a následne na to sformulovať odporúčania pre jeho udržateľný reštart.

Pandémia pre našu spoločnosť prináša jedinečné výzvy, ale poskytuje aj jedinečné príležitosti a možnosti rozvoja. Je to príležitosť prehodnotiť naše súčasné systémy a nabrať nový smer k trvalej udržateľnosti a budovaniu odolnosti voči budúcim možným otrasom a šokom.

V rámci projektu sa postupne buduje „Vízia pre atraktívnejší vidiek“, v rámci ktorej boli identifikované tri kľúčové oblasti rozvoja: 1. trvalo udržateľný a odolný potravinový systém, 2. diverzifikácia vidieckej ekonomiky a 3. rozvoj občianskej spoločnosti.

**Základné informácie o projekte:**

**Výzva**: H2020-RUR-2018-2020

**Projekt**: 818496 — PoliRural

**Koordinátor**: Česká zemědelská univerzita v Prahe

**Trvanie**: 3 roky

**Rozpočet**: takmer 6 miliónov EUR

**Kontaktná osoba pre média a tlač na SR:**

* prof. Ing. Zuzana Palková, PhD. | SPU v Nitre
* Email: Zuzana.Palkova@uniag.sk

|  |  |  |  |
| --- | --- | --- | --- |
| Obrázok, na ktorom je miestnosť  Automaticky generovaný popis |  |  |  |